Document ID: 31993R0786

KOMISSION ASETUS (ETY) N:o 786/93,
annettu 31 päivänä maaliskuuta 1993,
tuista tiettyjen yhteisöstä peräisin olevien viljatuotteiden toimittamiseksi Ranskan merentakaisiin departementteihin, Azoreille ja Madeiraan sekä Kanariansaarille annettujen asetusten (ETY) N:o 2027/92, (ETY) N:o 1961/92 ja (ETY) 1962/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Ranskan merentakaisten departementtien tiettyjä maataloustuotteita koskevista erityistoimenpiteistä 16 päivänä joulukuuta 1991 annetun neuvoston asetuksen (ETY) N:o 3763/91 () sellaisena kuin se on muutettuna komission asetuksella (ETY) N:o 3714/92 (), ja erityisesti sen 2 artiklan 6 kohdan,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92 (), sellaisena kuin se on muutettuna asetuksella (ETY) N:o 3714/92, ja erityisesti sen 10 artiklan,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92 (), sellaisena kuin se on muutettuna asetuksella (ETY) N:o 3714/92, ja erityisesti sen 3 artiklan 4 kohdan,
sekä katsoo, että
asetuksen (ETY) N:o 3763/91 2 artiklan 3 kohdan säännösten mukaisesti komission asetuksessa (ETY) N:o 2027/92 () vahvistetaan tukien määrä yhteisöstä peräisin olevien durumvehnän rouheiden ja karkeiden jauhojen toimittamiseksi merentakaisiin departementteihin; tämä tuki vahvistetaan samansuuruiseksi kuin kyseisten tuotteiden vientituki, johon on lisätty kiinteä osa pienten toimitusten huomioon ottamiseksi,
asetuksen (ETY) N:o 1600/92 3 artiklan säännösten mukaisesti komission asetuksessa (ETY) N:o 1961/92 () vahvistetaan tukien määrä yhteisöstä peräisin olevien maltaiden toimittamiseksi Azoreille ja Madeiraan; tämä tuki vahvistetaan samansuuruiseksi kuin kyseisten tuotteiden vientituki, johon on lisätty kiinteä osa pienten toimitusten huomioon ottamiseksi,
asetuksen (ETY) N:o 1601/92 3 artiklan säännösten mukaisesti komission asetuksessa (ETY) N:o 1962/92 () vahvistetaan tukien määrä yhteisöstä peräisin olevien maltaiden ja durumvehnän rouheiden ja karkeiden jauhojen toimittamiseksi Kanariansaarille; tämä tuki vahvistetaan samansuuruiseksi kuin kyseisten tuotteiden vientituki, johon on lisätty kiinteä osa pienten toimitusten huomioon ottamiseksi,
maltaiden sekä durumvehnän rouheiden ja karkeiden jauhojen vientituet vahvistetaan tiettyjen kausien aikana kunakin markkinointivuonna ottamalla huomioon viljojen ja vilja-alan tuotteiden hinnat sekä yhteisön markkinoilla että maailmanmarkkinoilla; muina kausina tuet pysyvät tietyllä ei-toiminnallisella tasolla; kausittaisuuden vuoksi näin laskettu toimitustuen määrä ei tee yhteisön tuotteita kilpailukykyisiksi kolmansista maista peräisin olevien tuotteiden kanssa näiden viimeksi mainittujen kausien aikana; tämän vuoksi olisi muutettava tukien laskentamenetelmää,
vehnän ja rukiin hienojen jauhojen, rouheiden ja karkeiden jauhojen sekä maltaiden vientituen vahvistamista koskevista yksityiskohtaisista säännöistä 23 päivänä kesäkuuta 1967 annetussa komission asetuksessa (ETY) N:o 162/67/ETY (), sellaisena kuin se on viimeksi muutettuna asetuksella (ETY) N:o 468/92 (), vahvistetaan ne eri perustuotteiden määrät, jotka tarvitaan valmistettaessa 1 000 kilogrammaa vastaavia jalostettuja tuotteita,
komission asetuksissa (ETY) N:o 391/92 (), (ETY) N:o 1832/92 () ja (ETY) 1833/92 (), sellaisina kuin ne ovat viimeksi muutettuina tässä järjestyksessä asetuksilla (ETY) N:o 445/93 (), (ETY) N:o 447/93 () ja (ETY) N:o 446/93 (), vahvistetaan yhteisöstä peräisin olevien vilja-alan perustuotteiden toimitustukien määrä vastaavassa järjestyksessä Ranskan merentakaisiin departementteihin, Kanariansaarille sekä Azoreille ja Madeiraan,
jalostettujen tuotteiden vientitukien kausittaisen vaihtelun välttämiseksi olisi tukien määrän laskemisen perustana oltava perustuotteen voimassa oleva tuki ja jalostettujen tuotteiden valmistukseen tarvittavat, asetuksessa (ETY) N:o 162/67/ETY tarkoitetut määrät; tämän vuoksi on syytä muuttaa asetuksia (ETY) N:o 2027/92, (ETY) N:o 1961/92 ja (ETY) N:o 1962/92, joissa vahvistetaan tuki tiettyjen yhteisöstä peräisin olevien viljatuotteiden toimittamiseksi Ranskan merentakaisiin departementteihin, Azoreille ja Madeiraan sekä Kanariansaarille, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2027/92 2 artikla seuraavasti:
"2 artikla
1. Muualla yhteisössä jalostetuista viljoista valmistettujen, CN-koodiin 1103 11 50 kuuluvien durumvehnän rouheiden ja karkeiden jauhojen toimitustuen määrä merentakaisiin departementteihin on samansuuruinen kuin tulos, joka saadaan kertomalla kertoimella 1,5 yhteisöstä peräisin olevan durumvehnän voimassa oleva toimitustuki kyseisiin merentakaisiin departementteihin.
2. Muualla yhteisössä jalostetuista viljoista valmistettujen, CN-koodiin 1107 10 99 kuuluvien ohramaltaiden toimitustuen määrä merentakaisiin departementteihin on samansuuruinen kuin tulos, joka saadaan kertomalla kertoimella 1,3 yhteisöstä peräisin olevan ohran voimassa oleva toimitustuki kyseisiin merentakaisiin departementteihin, korotettuna 10 eculla tonnilta."
2 artikla
Korvataan asetuksen (ETY) N:o 1961/92 1 artikla seuraavasti:
"1 artikla
Muualla yhteisössä jalostetuista viljoista valmistettujen, CN-koodiin 1107 10 99 kuuluvien ohramaltaiden toimitustuen määrä Azoreille ja Madeiraan on samansuuruinen kuin tulos, joka saadaan kertomalla kertoimella 1,3 yhteisöstä peräisin olevan ohran voimassa oleva toimitustuki Azoreille ja Madeiraan, korotettuna 10 eculla tonnilta."
3 artikla
Korvataan asetuksen (ETY) N:o 1962/92 2 artikla seuraavasti:
"2 artikla
1. Muualla yhteisössä jalostetuista viljoista valmistettujen, CN-koodiin 1103 11 50 kuuluvien durumvehnän rouheiden ja karkeiden jauhojen toimitustuen määrä Kanariansaarille on samansuuruinen kuin tulos, joka saadaan kertomalla kertoimella 1,5 yhteisöstä peräisin olevan durumvehnän voimassa oleva toimitustuki Kanariansaarille.
2. Muualla yhteisössä jalostetuista viljoista valmistettujen, CN-koodiin 1107 10 99 kuuluvien ohramaltaiden toimitustuen määrä Kanariansaarille on samansuuruinen kuin tulos, joka saadaan kertomalla kertoimella 1,3 yhteisöstä peräisin olevan ohran voimassa oleva toimitustuki Kanariansaarille, korotettuna 10 eculla tonnilta.
3. Muualla yhteisössä jalostettujen, CN-koodiin 1702 kuuluvien tuotteiden, lukuun ottamatta CN-koodeihin 1702 30 10, 1702 40 10, 1702 60 10 ja 1702 90 30 kuuluvia tuotteita, toimitustuki Kanariansaarille on samansuuruinen kuin kyseisten tuotteiden voimassa oleva vientituki korotettuna kolmella eculla tonnilta."
4 artikla
Tämä asetus tulee voimaan 1 päivänä huhtikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 1993.

Labels: 18
17
19